google/wiki40b huggingface dataset:
Tufsingdalen

Tufsingdalen er en dal lengst øst i Os kommune i Hedmark. Den har om lag 170 faste innbyggere, og det er også en rekke hytter som gjør at befolkninga øker betydelig i feriene. Dalen ligger på en høyde av om lag 670 meter over havet. Befolkingas viktigste næringsvei er landbruk, hovedsakelig husdyrhold og fôrdyrking.
I Tufsingdalen ligger Femundshytta, som er en del av oppføringa Røros bergstad og Circumferensen på UNESCOs verdensarvliste. I dalen ligger også Tufsingdalen kirke.

Etymologi

Tufsingdalen er oppkalt etter elva Tufsinga (tidligere skrevet Tougsing elv). Navnet betyr muligens «elv som flyter stille».

Historie

Før 1713 var det ingen fastboende i Tufsingdalen. Den var imidlertid kjent for den rike bestanden av sik i elva, og det var ganske sikkert fiske- og slåtebuer langs elva før dette tidspunktet.
I 1712 fant malmletere fra Røros Kobberverk sølv i fjellet på vestsida av Tufsingdalen, og det ble starta opp en prøvedrift året etter. Gruva ble drevet fram til 1716, fordi forekomsten viste seg å være mindre enn man hadde trodd. Av de 28 personene som arbeida ved gruva, valgte to av dem å bli igjen i dalen som gårdbrukere.
I 1739 ble Femundshytta anlagt i Tufsingdalen som smeltehytte for kobberet som ble utvunnet på Røros. Det var på det meste 11 gårdsbruk og familier knytta til den. Den ble nedlagt i 1822. I juli 2010 ble den tatt med på UNESCOs verdensarvliste som en del av oppføringa Røros bergstad og Circumferensen.

Naturreservater

I Tufsingdalen er det fire naturreservater: Tufsingdeltaet, Tufsingdalseskeren, Kvernlia og Lille Korssjølia.
Mac Wilkins

Karrieren

I 1973 ble han for første gang AAU-mester, og kastet jevnt over 60 meter gjennom hele sesongen. I slutten av året satte han personlig rekord på 64,77 m, en rekord han i 1975 forbedret til 66,79 m.

1976

Gjennombruddet i verdenseliten kom i 1976. 24. april satte han ny verdensrekord med 69,18 m. En uke senere, 1. mai, hadde han karrierens beste konkurranse, da han hadde tre kast over gjeldende verdensrekord. Det lengste målte 70,86 m, og dermed hadde Wilkins som førstemann fått godkjent et kast over 70 meter i diskos.
Under OL 1976 vant han gull med et kast på 67,50.

De neste årene

Fra 1976 til 1980 ble Mac Wilkins AAU-mester fem ganger på rad. I 1978 ble han avløst som verdensrekordinnehaver av Wolfgang Schmidt. I 1979 vant Wilkins gull i de Pan amerikanske lekene. Han satte personlig rekord 9. juli 1980 med 70,98 m. Han vant også det amerikanske uttaket til OL 1980, men som kjent deltok ikke USA i Moskva-lekene på grunn av OL-boikotten. 
Under OL 1984 i Los Angeles tok Wilkins sølv. Gullet gikk til Rolf Danneberg, mens landsmannen John Powell tok bronse. Etter lekene i 1984 la Wilkins opp som toppidrettsutøver. 
I 1988 forsøkte Mac Wilkins et comeback. Han kvalifiserte seg til OL 1988 i Seoul, der han ble nummer fem med et kast på 65,90 m.

Trener

Wilkins er siden blitt trener for den iranske kasteren Ehsan Hadadi
Vannpolo under Asialekene 1994

Vannpolo under Asialekene 1994. Vannpolo var en av flere sporter under de tolvte Asialekene som ble arrangert i Hiroshima i Japan mellom 2. og 16. oktober 1994. Det var tolvte gangen vannpolo for menn var med i lekene. Seks lag deltok, det ble spilt en enkeltserie der alle lagene møttes en gang. Kasakhstan vant turneringen, de vant alle sine fem kamper.
Nukunonu

Geografi

Nukunonu ligger mellom Atafu, den nordligste atollen i Tokelau, og Fakaofo lengst sør. Atollen har en landmasse på 4,7 km², der 2,65 km² egner seg til dyrking av kokospalmer og andre trær. Lagunen er på 109  km². Det er kraftig nedbør. Ferskvannsforsyningen er vanskelig.
Atollen er lukket og uten dype passasjer mot havet, slik at det er vanskelige ankrings- og havneforhold.

Historie

Nukunonu ble først kolonisert av polynesiere som kom fra andre øygrupper i området. Muntlige overleveringer forklarer at samfunnsforholdene som eksisterte på 1800-tallet, kom til som følge av strid mellom befolkningen på de ulike atollene, der Fakaofo til slutt gikk seirende ut. 
Tokelau ble først kjent for europeere fra andre halvdel av 1700-tallet. Under søk etter  mytteristene på «Bounty» fikk HMS «Pandora» og kaptein Edward Edwards Nukunonu i syne i 1791. Den første nærmere undersøkelse og beskrivelse kom etter at United States Exploring Expedition besøkte atollene i 1841. 
Katolske misjonærer til Nukunonu på 1860-tallet og katolisismen ble innført på Nukunonu som følge av kontakten med Uvea.
Da peruanske slaveskip i 1863 kom til Tokelau, ble Nukunonu hardt rammet. 76 personer, over halvparten av befolkningen på 140, ble bortført og 64 personer var tilbake. Folketallet steg igjen, delvis ved hjelp av innflyttere fra de andre atollene og Samoa.

Befolkning

Nukunonu hadde i 2016 et innbyggertall på 452. I 2013 var befolkningen på 410. Befolkningen på Nukunonu bor på to småøyer sørvest på atollen. Den opprinnelige bosetningen kalles Fale (landsby) og den nyere Motuhaga. De to er knyttet sammen av en betongbro. I Fale er bygningene reist ved tre hovedgater. Ala Gatai (Lagunegaten), Ala Loto (Mellomgaten) og Ala Tua (Havgaten).
21 % av befolkningen var ved folketellingen i 2011 under 10 år og 31,7 % var under 15 år.
Nukunonu er katolsk, med 93,9 % tilhørende Den katolske kirke i 2011.

Samfunnsforhold

Atollen har sykehus og skole.
76,2 % av innbyggerne over 15 år var i 2011 sysselsatt i lønnsarbeid.
91 % av befolkningen bodde i 2011 i bolighus av europeisk type. 74,1 % av boligene hadde private dusjfasiliteter i tilknytning til boligen, mens 26 % delte dusj. 92,2 % av husholdningene hadde fryseboks, 71,4 % hadde telefon og nærmere to tredeler av husholdningene hadde radio- og fjernsynsapparat.

Politikk og administrasjon

Atollen styres av et eldsteråd, taupulega. Landsbyen har en ordfører, pulenuku, og en representant utad, faipule. De som har disse vervene er automatisk medlem av Tokelaus regjering. Nukunonu hadde i 2014 seks representanter i Tokelaus lovgivende forsamling, Fono Fakamua (engelsk: General Fono).
Prora

Prora er et nasjonalsosialistisk ferieanlegg på Østersjø-øya Rügen. Anlegget ligger mellom byregionene Sassnitz og Binz i det nordøstlige Tyskland, og er et av verdens største kompleks av boligblokker. Anlegget ble tegnet og bygget 1936–39 som ledd i fritidsbevegelsen Kraft durch Freude og består av åtte blokkenheter. Planen var å kunne innlosjere 20 000 feriegjester samtidig.
Bygningene ligger 150 meter fra sjøen på et 4,5 kilometer langt område.
Bygningene ble aldri brukt til sitt tenkte ferieformål. Det forble uferdig da andre verdenskrig satte en stopper for byggearbeidene, og de 9 000 bygningsarbeidene ble overført til andre anlegg.  
I DDR-perioden ble de delvis brukt som ferieanlegg for sovjetiske soldater.
I nyere tid har enkelte seksjoner i en av blokkene blitt renovert og brukt som herberge. Ifølge avisen VG vurderes det pr mai 2015 større renoveringsarbeider på anlegget.
Rabigh-2 kraftverk

Rabigh kraftverk nr 2 er et varmekraftverk 160 km nord for havnebyen Jidda, i det vestlig-sentrale Saudi-Arabia. Det har en installert produksjonskapasitet på 826 MW fordelt på 2 x 413 MW blokker á 4+1 turbiner med kogenerasjon. Operatør er Saudi Electricity Co.
Brenselkilden er råolje. Anlegget ble installert 1988–1993. Teknologien er levert av ABB.
Masashi Shimamura

Karriere

Masashi Shimamura startet sin profesjonelle karriere i Nagoya Grampus Eight.
Ace Frehley

Biografi

Frehley begynte å spille gitar i 14-årsalderen og er autodidakt. Mange musikere har uttalt at de har blitt påvirket av Frehleys spillestil på flere måter. Musikkleverandøren Gibson Guitar Corporation lanserte for ikke lenge siden en egen Ace Frehley-utgave av sin Les Paul-gitar. Det er nesten uten unntak en slik gitar Ace har brukt gjennom hele karrieren.

Tiden i Kiss

Ace Frehley svarte på en annonse i avisen The Village Voice som Paul Stanley hadde satt inn, hvor det sto «Lead guitarist wanted with flash and balls» («Førstegitarist ønskes med lyn og baller»). Frehley, som kom inn i øvingslokalet med en orange og en rød gymnastikksko, plugget ut gutten som holdt på å prøvespille og tok over selv. Paul Stanley, Gene Simmons og Peter Criss syntes visst ikke noe om dette, men så fort de hørte Frehley spille, endret de mening og slik ble han medlem i bandet.
Ace Frehley var medlem av Kiss fram til 1982. Selv om han var avbildet på de siste albumene var han nesten ikke med på produksjonene.
Ace var først og fremst sologitarist men komponerte også klassikere som «Parasite», «Cold Gin» og «Shock Me». Sistnevnte fra albumet Love Gun ble Aces vokaldebut i Kiss. Under gjenforeningen i 1996 spilte han på albumet Psycho Circus (1998).

Solokarriere

I 1982 sluttet Ace i Kiss og Vinnie Vincent overtok plassen som gitarist. Ace begynte så på en ikke altfor suksessrik solokarierre. Etterhvert dannet han gruppen Frehleys Comet, som han gav ut flere album med. Med i gruppen var blant andre Anton Fig som hadde vært reserve-trommeslager i Kiss tidligere. Ace holdt konsert på Sentrum Scene i Oslo den 7. juni 2008 og Union Scene i Drammen 29. november 2009. Og 7. juni 2015 var han tilbake i Norge på Rockefeller i Oslo.
Svømming under EM i svømmesport 2016 – 50 meter bryst menn

Semifinaler

Semifinalene ble avholdt den 20. mai kl. 19:32.
Agderrådets universitetskomité

Agderrådets universitetskomité ble etablert i 1994 for å arbeide for et universitet på Sørlandet. Den første tiden, fra 1994 til 2003 var Bjørg Wallevik, ordfører i Kristiansand, leder av komitéen. Da hun ikke ble gjenvalgt i 2004, tok den nye ordføreren i Kristiansand, Jan Oddvar Skisland, over som leder. 
Komiteen hadde en forløper i en tidligere komité som ble lagt ned da Agder distriktshøyskole ble etablert i 1969. Ved fusjonen av seks høyskoler på Sørlandet i 1994 til Høgskolen i Agder ble en ny komité etablert. Den formulerte året etter et universitetsmål, noe som regionen allerede hadde tatt sikte på gjennom planen Felles mål for Agder. Både politikere, næringslivsrepresentanter og representanter fra høgskolen har deltatt i arbeidet. Finansieringen har skjedd ved etableringen av Sørlandets Kompetansefond, hvor både Kristiansand og andre kommuner på Sørlandet la eierandeler fra VAE inn i prosjektet. Dette og andre fond har bidratt med store summer til høyskolen. Også næringsliv og fylkeskommuner har bidratt. 
En viktig medspiller for komitéen var Jon Lilletun, stortingsrepresentant og statsråd.
Første etappe av arbeidet ble fullført da kronprinsesse Mette Marit foretok den offisielle åpningen av Universitetet i Agder. Men arbeidet fortsetter for å skaffe gode rammebetingelser for det sjuende universitetet i Norge.
Hiroaki Nagashima

Karriere

Hiroaki Nagashima startet sin profesjonelle karriere i Fujita Industries i 1989.
Han har tidligere vært trener for Tokushima Vortis.
Institut des sciences et industries du vivant et de l'environnement

Institut des sciences et industries du vivant et de l'environnement (Agro ParisTech) er en fransk Grande École som uteksaminerer ingeniører nord i Frankrike (Paris), og som er medlem av Université Paris-Saclay.
Phoenix Park

Phoenix Park (irsk Páirc an Fhionn-Uisce) er en stor park nordvest for Dublins sentrum. Det engelske navnet er en forvanskning av irsk fionn uisce, som betyr «klart vann».
Parken er omhegnet av en 16 km lang mur, og har store gressområder og avenyer. Det er frittgående dåhjort der. Den er en av Europas største innhegnede parker; Richmond Park i London er større, men både Hyde Park i London og Central Park i New York er mindre enn Phoenix Park.
Den irske presidentens offisielle residens, Áras an Uachtaráin, ligger i parken. Den var opprinnelig den britiske visekongens residens.

Historie

Området ble etter at normannerne tok Dublin og omlandet i det 12. århundre gitt til Hospitallerordenen. De etablerte et abbedi i Kilmainham, der Royal Hospital nå ligger. Ridderordenen mistet området i 1537, da det ble konfiskert av Henrik VIII. Da Karl II kom på tronen etablerte hans visekonge i Dublin, lord Ormonde, en kongelig jaktpark der, med fasan og rådyr. Dette var grunnen til at man valgte å reise en mur rundt hele parken. I 1747 åpnet lord Chesterfield parken for Dublins befolkning.
I 1882 skjedde Phoenix Park-mordene, drapet på embetsmennene Frederick Cavendish og Thomas Henry Burke som var på vei til visekongens bolig.
Jama (navn)

Etymologi

Det engelske navnet Jama er en feminin form av James, som har opprinnelse i den franske varianten Gemmes av det latinske navnet Iacomus, en dialektvariant av Iacobus, fra greske Iakobus, fra hebraiske Ya'aqov, som betyr «den som holder i hælen».

Kjente personer med navnet

Personene i listen er ordnet kronologisk etter fødselsår.
Roing under Sentralamerikanske og karibiske leker 1990

Roing under Sentralamerikanske og karibiske leker 1990. Roing var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var tredje gangen som roing var med i de sentralamerikanske og karibiske leker. Det var nitten øvelser, tretten for menn og seks for kvinner. Mexico ble beste nasjon med tolv gullmedaljer foran Cuba med seks.
Fokker

Fokker var en nederlandsk flyprodusent som var oppkalt etter grunnleggeren Anthony Fokker.

Historie

Selskapet ble etablert i Johannisthal i Berlin som Fokker Aeroplanbau 22. februar 1912. Senere ble bedriften flyttet til Schwerin. De tyske myndighetene tvang Fokker til å jobbe med flykonstruktøren Hugo Junkers. Sammen utviklet de en rekke kjente fly for den tyske hæren, deriblant Fokker E.III, Fokker Dr.I og Fokker D.VII. Fokker ble også kjent for å ha utviklet synkroniserende gir som gjorde at man kunne avfyre maskingevær uten å treffe flyets propell.
Etter første verdenskrig flyttet Fokker tilbake til Nederland hvor han 21. juli 1919 etablerte Nederlandse Vliegtuigenfabriek.  
Fokker gikk konkurs i 1996.
Hornnes Idrettslag

Hornnes idrettslag (stiftet 30. august 1945) var et idrettslag i tidligere Hornnes kommune i Aust-Agder fylke. Hornnes kommune ble slått sammen med Evje kommune til Evje og Hornnes kommune i 1960. 1. juli samme år (1960) ble Hornnes idrettslag slått sammen med Evje Idrettslag til Otra IL.
Hornnes IL hadde noen skiløpere som hevdet seg bra i kretsrenn og arrangerte en del kretsrenn.
HIL kunne ikke påta seg større arrangementer på grunn av bakkemangel. 
En drivkraft i HIL var Henrik O. Noseid fra 1945 til han døde i 1953.
Chicksa

Chicksa (tidligere The Licksome Chicks) er et musikkgruppe fra Sotra etablert i 2010.
Gruppen består av Anita Heggholmen, Ingvild Watnedal og Linda Ekeland.
Kingston kullkraftverk

Kingston kullkraftverk er et kullkraftverk i Roane County i delstaten Tennessee i USA. Anlegget har en installert produksjonskapasitet på 1 700 MW, fordelt på 9 omtrent like store blokker / turbiner.
Anlegget ble påbegynt omkring 1953 og stod ferdig i 1955. Brenselkilden er kull og olje. Operatør er selskapet Tennessee Valley Authority. Da anlegget stod ferdig i 1955 var det verdens største kullkraftverk. Utslippene av CO2 i 2007 var totalt 10,1 mill. tonn.
Negastrius

Utseende

Små (gjerne 2,5 - 5 millimeter), avlange, halvblankt brunsvarte smellere med gulaktige tegninger på dekkvingene. Antennene er trådformede og ikke svært lange. Pronotum er omtrent så langt som bredt, hvelvet med rundede sider og en markert midtfure, tett punktert. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.
Los Angeles Airport Police

Los Angeles Airport Police er en politiavdeling underlagt Los Angeles World Airports (LAWA) i USA. Avdelingen har mer enn 1 100 polititjenestemenn, sikkerhetsvakter og sivilt ansatte, og samarbeider tett med Los Angeles Police Department.
Avdelingen har ansvar for sikkerheten ved de fire lufthavnene som eies og drives av LAWA: Los Angeles internasjonale lufthavn (LAX), LA/Ontario internasjonale lufthavn (ONT), LA/Palmdale regionale lufthavn (PMD) og Van Nuys lufthavn (VNY). Sikkerhetsarbeidet finansieres i vesentlig grad av føderale overføringer fra Transportation Security Administration.
Den nordiske rase

Den nordiske rase var en raseinndeling av mennesker hvor hvite mennesker («den hvite rase») (og ved dens forlengelse, folk i Europa) ble forsøkvis kategorisert og inndelt av antropologer på begynnelsen av 1900-tallet. Debatter om dette emnet er i dag hovedsakelig betraktet som ikke vitenskapelig (og dermed uten praktisk nytteverdi), men ideologisk. Ideologier som fremmer rasistisk overlegenhet hevder at den såkalte nordiske rase, da særlig germanske folk, består av nordiske overmennesker på grunn av en medfødt egenskap for lederskap, og underforstått en tilsvarende nedvurderinger av mennesker fra andre raser. 
Disse ideologiene, stundom kalt «nordisk tankegang» eller «nordisme», var rådende hovedsakelig på slutten av 1800-tallet og begynnelsen av 1900-tallet i Vest-Europa og i Nord-Amerika. Disse tankene hadde en betydelig innflytelse på nazistisk ideologi. Nazismen betegnet den såkalte nordiske rasen som «arisk».
Ved 1930-tallet kom det voksende kritikk mot den nordiske modellen i Storbritannia, USA og andre land. Blant annet hevdet den britiske historikeren Arnold J. Toynbee i boken A Study of History (1934) at ideologien ikke hadde noen mening da historien viste at de mest dynamiske sivilisasjoner i verden har oppstått fra kulturer bestående av mange folkeslag. I sørlige Europa fikk ideologien mindre innflytelse.

Ripleys konsept om «en nordisk rase»

Teorien gikk ut på at europeere var delt inn i separate rasekategorier. I boken The Races of Europe (De europeiske raser, 1899) fremmet den amerikanske økonomen og raseteoretikeren William Z. Ripley (1867 – 1941) en tredelt rasemodell, som senere ble popularisert av den amerikanske advokaten og antropolgen Madison Grant. Den delte europeere inn i tre undergrupper: Nordic («nordisk»), Alpine («Alpene») og Mediterranean («Middelhavet»); det vil si nordlige, midtre og sørlige Europa.
Den såkalte nordiske rasen holder til i Nord-Europa, hovedsakelig (men ikke utelukkende) blant germansk-talende, og ble karakterisert ved høy høyde, slank bygning, lang skalle, et noe smalt ansikt, lys hud, skarpskårne ansiktstrekk, høye kinnben, smal og rett nese, rett eller svakt bølget (kan være krøllete i barndommen) lyst hår (kan mørkne med alderen og bli brunt/mørkebrunt), og dyptliggende blå, grå eller blågrønne øyne.
Grunnet forskjellig depigmentasjon, var det ikke uvanlig at folk fra den nordiske rase, som nazistene kalte den «ariske», hadde mørkt hår, selv om nazistiske propagandaplakater ofte avbildet den typiske «arier» som blond.
Fekting under Panamerikanske leker 1975

Fekting under Panamerikanske leker 1975. Fekting var en av flere sporter under de sjuende Pan Amerikanske leker som ble arrangert i Mexico by i Mexico fra 12. til 26. oktober 1975. Det var i alt åtte øvelser, seks for menn og to for kvinner. Individuelt og lag i kårde, florett og sabel for menn og individuelt og lag i florett for kvinner. Cuba ble beste nasjon med fem gullmedaljer foran USA med to.
Amerikamesterskapet i boccia for lag og par 2015

Amerikamesterskapet i boccia for lag og par 2015 ble arrangert i Montréal i Canada, i perioden 29. april - 4. mai 2015.
Store rock- og popleksikon

Store rock- og popleksikon er et norsk musikkleksikon utgitt på Kunnskapsforlaget i 2006.
Store rock- og popleksikon har 1 000 biografier ordnet alfabetisk fra 1950-tallet til 2006 som presenterer de viktigste aktørene innen pop, rock, countryrock, soul disco, hiphop, pønk, metal, reggae og blues.
Mafia II

Spillbarhet

Spillet er satt til slutten av 1940-tallet og starten av 1950-tallet i den fiktive byen Empire Bay, en by som er basert på New York City, Chicago, Los Angeles, Boston og Detroit. Det er mellom 30 og 40 ulike biler i spillet, i tillegg til autentisk musikk fra epoken.
Mange av våpnene fra forgjengeren er også med her, som M1 Thompson og Colt M1911, i tillegg til den klassiske pumpe-haglen. Andre våpen fra den andre verdenskrig-æraen, som MP40, M3 Grease Gun, MG42 og MAB 38, dukker også opp i spillet.

Handling

Vito Antonio Scaletta og hans familie drar i 1931 fra Sicilia til Empire Bay for å starte et nytt og bedre liv, men når Vitos far dør i 1943 får familien store økonomiske problemer, og Vito føler seg tvunget til å starte som småkriminell for å dekke familiens behov. Etter å ha blitt fakket mens han og hans venn, Joe, forsøkte å rane en gullsmed, får han valget mellom å bli sendt i fengsel eller å verve seg for å kjempe i den andre verdenskrigen. Han velger å verve seg, og blir sendt til Italia og får blant annet være med på invasjonen av Sicilia. I Frankrike blir han skutt, og han sendes på sykehus. Etter noen måneder der får han permisjon i to måneder før han skal sendes tilbake i felten, og han reiser hjem til Empire Bay.
Når han kommer hjem blir han møtt av Joe, og Vito og hans families livssituasjon fører Vito tilbake i gamle spor. Hans søster skylder blant annet en lånehai $2.000, og Vito skjønner at han ikke rekker å tjene nok penger til å betale lånehaien tilbake gjennom ærlig arbeid. Etter å ha gjort flere småjobber for kriminelle menn, får Vito jobbe for Derek, en korrupt fagforbudsleder som også er tungt inne i Empire Bays kriminelle underverden.
Francesco Gabbani

Karriere

Gabbani slapp sitt debutalbum Greitist Iz i 2010 og fikk kontrakt med plateselskapet BMG i 2015. Året etter deltok han i San Remo-festivalen, arrangert av den italienske kringkasteren RAI. Der vant han nykommerklassen med «Amen». Han mottok også kritikerprisen for sangen. 
«Amen» ble sluppet som singel og ble også inkludert på albumet Eternamente ora. I 2016 komponerte han soundtracket til den italienske komedien Poveri ma ricchi, regissert av Fausto Brizzi.
I 2017 var Gabbani tilbake i San Remo-festivalen, denne gang i klassen for etablerte artister. Der deltok han med «Occidentali's Karma» som endte med å vinne konkurransen lørdag 11. februar. Etter seieren bekreftet han og RAI at sangen skulle representere Italia i Eurovision Song Contest 2017. Der endte sangen på en sjetteplass.

Diskografi

Under er en oversikt over singler og album som Gabbani har gitt ut:
Wessex-kulturen

Wessex-kulturen er det navnet som er blitt gitt til en dominerende og aristokratisk kultur i sørlige England i løpet av bronsealderen som etterfulgte Traktbegerkulturen i det samme området. Kulturen var nært forbundet til høygravkulturen. Wessex-kulturen må ikke sammenblandes med det senere saksiske kongedømmet Wessex.
Snarky Puppy

Medlemmer

Bandet består av 18 medlemmer, men besetningen er varierende fra konsert til konsert. Bandet har også hatt med en rekke andre musikere på plateinnspillinger og noen konserter.